Цяпер у будынку размешчаны Ваўкавыскi ваенна-гiстарычны музей iмя Пятра Баграцiёна. Яго сённяшнi дырэктар Ала iванаўна Суята кажа, што турысты, асаблiва расiяне, здзiўляюцца, што ў кунсткамеры сабраны сапраўдныя рэчы руска-французскай вайны. А ўсё дзякуючы заснавальнiку i першаму дырэктару музея Георгiю (Ежы) Пеху. Ён пачаў фармiраваць калекцыю яшчэ за польскiм часам, а ў гады савецкай улады здолеў ажно з Масквы i Ленiнграда прывезцi шмат рарытэтных экспанатаў.Гiсторыя кунсткамеры пачалася ў 1935 годзе. Ежы Пех, хаця i быў ураджэнцам рускага горада Луга, што пад Пецярбургам, трапiўшы на Ваўкавышчыну, адчуў сябе тут, як на сапраўднай радзiме. Уражаны тым, што ў беларускiм мястэчку захавалася тры гарадзiшчы, а вакол паселiшча рассыпаны курганы, Пех пачаў пакрысе падбiраць з зямлi сведчаннi пра мiнулыя эпохi, праводзiць першыя археалагiчныя даследаваннi. Так зявiлася калекцыя, што стала асновай прыватнага музея даследчыка. Для публiкi свой збор старажытнасцей пан Ежы адкрываў некалькi разоў у тыдзень, а размяшчаўся музейчык на вулiцы Чарнецкага, 55, што цяпер носiць iмя Героя Савецкага Саюза Вiктара Жолудзева, удзельнiка вызвалення Ваўкавыска ад нямецка-фашысцкiх захопнiкаў.